Video: Oorstelpte gr. 1’s vertel van groot dagEminé en haar ma Jomari Sciocattï (Foto: Anja van der Merwe/Maroela Media) Deur Anja van der Merwe en Megan Swart Die gr. 1’s van Laerskool Menlopark en Laerskool Constantiapark in Pretoria het Woensdag vir hul eerste skooldag aangemeld en kon omtrent nie hul opgewondenheid beteuel nie. Maroela Media het voor skool met ’n paar van dié nuwelinge en hul ouers gesels. Die haasbekkies het vertel hoe hulle uitsien daarna om met hul maatjies te speel, huiswerk te doen en aan die jaarlikse atletiek deel te neem. Hier en daar het van die ouers ook vertel oor hoe hul harte bokspring – nie net uit senuweeagtigheid nie – maar ook van trots.